Verskeie (internasionale) makro-ekonomiese aspekte raak produksie in die Suid-Afrikaanse landboubedrywe. Dié rubriek gee ’n oorsig van die belangrikste faktore.
Dit beperk die Regering se vermoë om die ekonomie te hervorm en ekonomiese groei te optimaliseer. Suid-Afrika se tekort op die lopende rekening (invoer oorskry uitvoer) is ’n las omdat hierdie tekort gefinansier moet word.
Suid-Afrika se verwagte groei word gegrond op sterk en onafhanklike instellings, geïndustrialiseerde ekonomie, die opkoms van ’n sterk middelklas en ’n goeie sakeomgewing met uitstekende lug- en seevraggeriewe. Suid-Afrika se ekonomiese groei word egter gekniehalter deur werkloosheid, armoede en die hoë misdaadsyfer.
As dit vroeër deurgevoer word en dit tot ’n sterk dollar maar swakker rand lei, kan die Suid-Afrikaanse Reserwebank rentekoerse gouer en meer verhoog as wat beoog is.
As politieke en ekonomiese toestande verswak, kan ’n afgradering van Suid-Afrika se kredietgradering tot ’n nog swakker rand lei. Dit sal sakevertroue skaad en tot ’n skerp toename lei in die koste van skuld vir die Regering en die private sektor. Staatsondernemings se skuld bly ’n probleem vir die Regering.
As die Regering ’n reddingsboei vir Eskom gaan uitgooi, maar dit nie met die nodige strukturele aanpassings deurvoer nie, sal dit beleggersvertroue ondermyn en uitleenkoerse op kort termyn skerp laat toeneem. Produsente moet weet wat die makro-ekonomiese faktore vir die landbou inhou.
Finansieringskoste word daardeur geraak, asook die rand se waarde wat verwagte pryse vir uitvoer en vir binnelandse markte bepaal. Die pryse van ruolie is hoër en dit kan tot hoër produksiekoste vir die landbou lei. Die prys van ruolie behoort die res van die jaar tussen $67 tot $73 per vat te wissel.